* **Ak uchádzač neurobil úspešne prijímaciu skúšku, je zbytočné, aby sa odvolával.**
* Uchádzači, ktorí urobili prijímaciu skúšku úspešne a nedostali sa pre nedostatok miesta, majú ešte šancu odvolať sa a čakať, či v odvolacom konaní budú prijatí .
* **Pri odvolaní je dôležité zvážiť, či je naň opodstatnený dôvod.**

**Voči čomu sa možno odvolať?**

Napríklad:

* ak ste si boli pozrieť vašu písomnú prácu a zistili ste, že máte nesprávne spočítané body,
* ak otázky boli nad rámec učebných osnov základnej školy, prípadne ak škola inak pochybila pri príprave, priebehu či vyhodnotení prijímacej skúšky,
* ak ste splnili podmienky na prijatie, nedostali ste sa na školu a máte naďalej záujem o prijatie .

**Riaditeľ strednej školy môže o odvolaní rozhodnúť sám. Preskúma dôvody odvolania a ak zistí, že je pravdou to, na čo ste sa odvolali, vydá znovu rozhodnutie o zrušení pôvodného rozhodnutia a následne rozhodne inak (tzv.** [**autoremedúra**](http://www.strednaskola.sk/sprievodca/priloha4.doc)**).**

**Iba** uchádzač, ktorý **nebol prijatý na žiadnu strednú školu**, si **podáva ďalšiu prihlášku** na štúdium na strednú školu, potvrdenú základnou školou, ktorú navštevuje. Prihlášku si možno podať na tie školy, ktoré konajú prijímacie skúšky v ďalšom termíne. Takéto stredné školy to musia oznámiť najneskôr do 31. mája.

Zmeniť strednú školu možno počas štúdia prestupom. Rozhoduje o ňom riaditeľ strednej školy, na ktorú sa uchádzač hlási.

*Spracovala: PaedDr. Marcela Skočíková PhD. ,výchovná poradkyňa*

pe02170_[1] **ZÁKLADNÁ ŠKOLA S MŠ RABČA**

*Rabčická 410, 02944 Rabča*

*Telef. číslo:* 043/5594116

––––––––––––––––––––––––––––––––––––––––––––––––––––

**prijímacie skúšky**

* + Prijímanie na štúdium na stredných školách prebieha od roku 2008 podľa Zákona 245/2008 o výchove a vzdelávaní (školský zákon) a o zmene a doplnení niektorých zákonov, ktorý môžete nájsť na internetovej stránke [**www.minedu.sk**](http://www.minedu.sk)
* **Zákonný zástupca žiaka môže podať v prvom termíne:**

|  |  |
| --- | --- |
| **2 prihlášky** | **na štúdium na dve stredné školy alebo na dva študijné odbory tej istej školy** |
| **2 prihlášky** | **na školu , na ktorej sa konajú *tzv. talentové skúšky*** |

**Ak žiak nebol prijatý v prvom termíne** (májovom)ani na jednu strednú školu, môže zákonný zástupca žiaka **podať ďalšiu prihlášku** **v druhom** **termíne** (v júni) na strednú školu, ktorá nenaplnila kapacitu miest v prvom termíne.

**KONANIE PRIJÍMACÍCH SKÚŠOK**

|  |  |  |
| --- | --- | --- |
| **11.5. 2015 (*1.prihláška*)**  **14.5.2015 (*2.prihláška*)** | | na učebné a študijné odbory, ktoré *nevyžadujú* overenie špeciálnych schopností, zručností alebo talentu  - *termín prijímacej skúšky si uchádzač uvedie na prihláške* |
| **16. 6. 2015** | | druhé kolo prijímacích skúšok |
| **Medzi 25. 3 . 2015 a 15. 4. 2015** | | na školy , ktoré *vyžadujú* overenie špeciálnych schopností, zručností alebo talentu (*talentové skúšky)* |
| **TERMÍNY PODANIA PRIHLÁŠKY NA SŠ** | | | |
| **Do 1. februára** | | - zverejnia stredné školy, ktoré vyžadujú na svoje učebné odbory a študijné odbory *overenie špeciálnych schopností , zručností alebo talentu* dôležité informácie pri podávaní prihlášok na výveske strednej školy  - na školy , ktoré vyžadujú overenie špeciálnych schopností , zručností a talentu **nie je možné prijatie bez talentových skúšok** | |
| **Do 31. marca** | | zverejnia informácie ostatné stredné školy  **informácie:**   * + - * o počte žiakov, ktorých možno prijať do prvého ročníka       * o termínoch konania prijímacích skúšok       * o forme prijímacích skúšok       * o obsahu a rozsahu prijímacích skúšok podľa učebných osnov základnej školy       * o kritériách na úspešné vykonanie prijímacej skúšky       * o kritériách na prijatie bez prijímacích skúšok | |
| **D**  **Do 20.februára** | | **- podáva zákonný zástupca žiaka** prihlášku na strednú školu , ktorá vyžaduje ***overenie špeciálnych schopností, zručností alebo talentu***  - prihlášku podáva riaditeľovi školy, ktorú žiak navštevuje | |
| **Do 10. apríla** | | * + - * ***podáva zákonný zástupca žiaka prihlášku na ostatné učebné a študijné odbory,***       * prihlášku podáva riaditeľovi školy, ktorú žiak navštevuje | |

* + - * + Informácie sú zverejnené na výveske strednej školy a kompletizujú ich aj školské výpočtové strediská, ktoré ich zverejňujú na internete, **(**[**www.svslm.sk**](http://www.svslm.sk)**)** – Žilinský kraj.
        + *Každý uchádzač by podľa kritérií na prijatie na strednú školu mal zvážiť, či má také predpoklady, aby úspešne zvládol prijímaciu skúšku. Tak sa môže vyhnúť zbytočnému sklamaniu z neúspechu.*
        + Ak uchádzač nie je žiakom základnej školy, podáva prihlášku priamo na strednú školu. Predtým si ju však nechá potvrdiť na svojej základnej škole. Ak to nie je možné, k prihláške pripojí svoje vysvedčenia zo základnej školy alebo ich úradne overené kópie.
        + *Na prihláške je potrebné vždy uviesť aj termín prijímacej skúšky.*
        + Uchádzač, ktorý má zmenenú pracovnú schopnosť, pripojí k prihláške rozhodnutie príslušnej lekárskej posudkovej komisie o schopnosti študovať zvolený odbor. K prihláške možno pripojiť aj doklad o úspešnej účasti v predmetovej olympiáde alebo v súťaži, ktorá súvisí s odborom, o štúdium ktorého sa uchádza.

**ZÁPIS NA STREDNÚ ŠKOLU**

Ak zákonnému zástupcovi príde rozhodnutie o prijatí jeho dieťaťa na strednú školu, bude v ňom uvedený aj termín zápisu na strednú školu. **Pred zápisom na SŠ si musí zákonný zástupca žiaka prísť do základnej školy k výchovnej poradkyni pre** **zápisný lístok. Bez zápisného lístka žiaka na SŠ nezapíšu.** Zápisný lístok je prenosný, ***základná škola môže vydať iba jeden zápisný lístok***. Ak žiak bude chcieť ísť na inú SŠ ako sa zapísal, musí ísť zákonný zástupca žiaka vyzdvihnúť zápisný lístok zo SŠ kde žiaka zapísal a zaniesť ho do SŠ kde sa chce zapísať.

**ODVOLANIE PROTI ROZHODNUTIU O NEPRIJATÍ NA SŠ**

Zákonný zástupca sa môže odvolať v lehote do **5 dní** odo dňa doručenia rozhodnutia. Proti rozhodnutiu riaditeľa cirkevnej školy sa môže odvolať do 15 dní odo dňa doručenia rozhodnutia.